F’irkant fl-Emirati Għarab Maqgħuda, raġel li ried jibqa’ anonimu ħallas is-somma mhux żgħira ta’ 7.8 miljun dirham jew 1.53 miljun ewro biex ikollu n-numru taċ-ċellulari tiegħu 0507777777. Khaleej Times iddeskriviet l-atmosfera fil-Lukanda Armani f’Dubai bħala waħda “elettrika” fejn mas-700 persuna kienu qed jieħdu sehem fl-irkant. Id-direttur ta ‘ Emirates Auction, Abdullah al-Mannaei, qal li l-prezz mill-ewwel tela’ għal 7.5 miljun dirhams. In-numru kisbu raġel li ma ħasibhiex dsarbtejn biex jgħolli l-prezz. L-aħbar qajmet interess fin-networks soċjali. Fl-2012, il-kumpanija tat-telekomunikazzjoni nazzjonali tal-Kuwajt, Viva, biegħet numru għal 2.8 miljun dirhams.